b"\n_START_ARTICLE_\nTikal\n_START_SECTION_\nLa ciutat\n_START_PARAGRAPH_\nS'estima que, en el seu m\xc3\xa0xim apogeu, va tenir una poblaci\xc3\xb3 de 100.000 a 150.000 habitants. Entre els edificis m\xc3\xa9s prominents que sobreviuen, estan sis grans temples piramidals i el palau reial, a m\xc3\xa9s a m\xc3\xa9s d'algunes pir\xc3\xa0mides m\xc3\xa9s petites, palaus, resid\xc3\xa8ncies i pedres tallades. _NEWLINE_L'\xc3\xa0rea residencial de Tikal cobreix una \xc3\xa0rea estimada de 60 km\xc2\xb2, dels quals solament 16 km\xc2\xb2 han estat netejats o excavats. Ara com ara, existeixen dubtes sobre la possible demografia que se situa en un ampli ventall de 100.000 a 200.000 habitants, superant els 49.000 habitants estimats per Haviland el 1970. L'acr\xc3\xb2polis central va ser el seu centre administratiu; compr\xc3\xa8n 45 estructures, i s'hi troba un palau de cinc pisos d'altura._NEWLINE_Com \xc3\xa9s freq\xc3\xbcent en el cas de les grans ru\xc3\xafnes antigues, el coneixement del lloc mai no es va perdre completament a la regi\xc3\xb3. Alguns apunts de segona o tercera m\xc3\xa0 apareixen impresos, comen\xc3\xa7ant al segle XVII, i continuant amb els escrits de John Lloyd Stephens, a comen\xc3\xa7aments del segle XIX. A causa de la llunyania a qu\xc3\xa8 es troba de les ciutats modernes, cap expedici\xc3\xb3 cient\xc3\xadfica va visitar Tikal fins al 1848. Va ser publicada el 1848, per Modesto M\xc3\xa9ndez i Ambrosio Tut, corregidor i governador del Pet\xc3\xa9n, respectivament._NEWLINE_Eusebio Lara va acompanyar aquesta primera expedici\xc3\xb3 per elaborar les primeres il\xc2\xb7lustracions dels monuments. Moltes altres expedicions van arribar-hi per continuar investigant, dibuixant mapes, i fotografiant Tikal als segles XIX i  XX. _NEWLINE_El 1853, posteriorment a la publicaci\xc3\xb3 del diari de M\xc3\xa9ndez a la Gaceta de Guatemala, es fa con\xc3\xa8ixer a la comunitat cient\xc3\xadfica la descoberta, en una publicaci\xc3\xb3 de l'Acad\xc3\xa8mia de Ci\xc3\xa8ncies de Berl\xc3\xadn._NEWLINE_El 1951, es va construir una petita pista d'aterratge a la vora de les ru\xc3\xafnes, que anteriorment nom\xc3\xa9s podien ser assolides en acabat d'alguns dies de viatge a trav\xc3\xa9s de la selva a peu o a mula. Del 1956 al 1970, es van fer importants excavacions arqueol\xc3\xb2giques per part de la Universitat de Pennsilv\xc3\xa0nia. El govern guatemalenc, el 1979, va iniciar un projecte arqueol\xc3\xb2gic a Tikal, que continua fins al dia d'avui."